google/wiki40b huggingface dataset:
Péleus

Péleus (starogr. Πηλεύς – Péleus, lat. Peleus) je v gréckej mytológii syn aigínskeho kráľa Aiaka a jeho manželky Endéidy. Bol fthíjsky kráľ.
Péleus sa preslávil mnohými hrdinskými činmi, ale aj činmi, za ktoré musel pykať. Ale slávnym sa stal najmä tým, že bol otcom najväčšieho hrdinu trójskej vojny Achillea.
Keď v mladosti zabil v hádke svojho brata Fóka, utiekol zo svojej domoviny a našiel si útočisko u fthíjskeho kráľa Eurytióna a s jeho dcérou Antigonou sa oženil. Krátko nato musel utiecť i z Fthíe – so svojim svokrom sa zúčastnil poľovačky na hrozného kalydónskeho diviaka, kde nešťastnou náhodou Eurytióna zabil. Následne odišiel do Iólku v Tesálii, kde ho prijal kráľ Akastos. Ale séria nešťastí aj naďalej pokračovala: Akastova manželka sa do Pélea zamilovala, on však jej lásku neopätoval. Preto ho potom obvinila, že ju chcel zviesť. Akastos svojej žene uveril a rozhodol sa Pélea zabiť. Vylákal ho do pélijských lesov, kde žili diví Kentauri a keď po poľovačke zaspal schoval mu meč, aby sa neskôr nemohol brániť. Péleus však meč našiel, vrátil sa do Iólku, kde Akasta a jeho falošnú ženu zabil.
Po období početných bohatých obetí bohom, ktorými sa Péleus očistil od svojich krvavých činov, vrátil sa do Fthíje, aby sa ujal vlády. Jeho manželka už ale nebola nažive, preto sa rozhodol, že sa znova ožení. V tej dobe sa najvyšší boh Zeus uchádzal o morskú bohyňu Thetis, keď sa mu doniesla veštba, že jej budúci syn prevýši po všetkých stránkach svojho otca, Zeus z milostného dobrodružstva vycúval a Thetidu vydal za práve ovdoveného Pélea. Thetis sa za neho vydať nechcela, ale proti vôli Dia nič nezmohla. Svadba sa konala v jaskyni kentaura Cheiróna za účasti všetkých bohov. Pri svadobnej hostine sa odohral slávny spor o zlaté jablko zo záhrady Hesperidek, ktoré medzi bohyne hodila bohyňa sváru Eris a malo patriť "tej najkrajšej". Rozpútal sa spor, ktorého výsledok nakoniec viedol k trójskej vojne.
Manželstvo Pélea a Thetidy nebolo šťastné – ona sa trápila sobášom so smrteľným človekom, on zase tým, že ich syna Achillea kvôli tomu, že mu chcela dať nesmrteľnosť, natierala ambróziou a zakaľovala nad ohňom. Péleus sa však domnieval, že chce syna zahubiť, vytasil na ňu meč a ona bez slova ušla a už sa k nemu nikdy nevrátila. Rovnako tak syn Achilles – keď dospel, zvolil si slávu na poli vojnovom a pod hradbami Tróje zahynul.
Athena (raketa)

Athena je označenie pre nosné rakety vyrábané spoločnosťou Lockheed Martin v 90. rokoch 20. storočia. Raketa bola určená na vynášanie vojenských, komerčných a aj vedeckých satelitov a sond. Všetky jej stupne boli poháňané motormi na tuhé palivo. Počas svojej služby niekoľko krát zmenila svoj názov. Pôvodne sa nazývala LLV(Lockheed Launch Vehicle), no po spojení spoločností Lockheed a Martin Marietta sa raketa premenovala na LMLV (Lockheed Martin Launch Vehicle). Od tretieho štartu bol názov zmenený na Athena a tento názov zostal nezmenený. Prvý štart sa konal 15. augusta 1995 a naposledy štartovala 30. septembra 2001. V roku 2017 Lockheed Martin oznámil, že štarty rakiet ďalej neposkytuje zákazníkom.
Bola vyrábaná v dvoch typoch Athena I a Athena II. Niesla malý až stredne ťažký náklad. Používala motor Castor 120.
Kvalifikácia na Majstrovstvá Ázie vo futsale 2012

Juhovýchodná Ázia (AFF)

Kvalifikačný turnaj prebehol od 21. – 26. februára 2012 v Bangkoku, v Thajsku, za účasti 8 tímov. Postúpili 3 najlepšie tímy.

Juhozápadná Ázia (WAFF)

Kvalifikačný turnaj prebehol od 9. – 16. decembra 2011 v Kuvajt City, v Kuvajte, za účasti 9 tímov. Postúpili 3 najlepšie tímy. Spojené arabské emiráty ako organizátor ázijského šampionátu mali postup istý.

Východná Ázia (EAFF)

Kvalifikačný turnaj prebehol od 13. – 18. novembra 2011 v Kuala Lumpur, v Malajzii, za účasti 6 tímov. Postúpili 3 najlepšie tímy.
Rýchlosť (fyzikálna veličina)

Rýchlosť (iné názvy: vektor rýchlosti, okamžitá rýchlosť, vektor okamžitej rýchlosti, ďalšie synonymá pozri nižšie v článku; značka obyčajne v) je zmena polohového vektora (čiže jednoducho celková zmena polohy) za veľmi krátky časový interval (t.j. v = dr/dt); ide o vektorovú veličinu.
Veľkosť takto definovanej rýchlosti (nie však rýchlosť samotná) je rovná aj zmene dĺžky dráhy za veľmi krátky časový interval (t.j. |v|=ds/dt), pretože pre veľmi krátke časové intervaly (nie však pre normálne časové intervaly) zaniká rozdiel medzi veľkosťou zmeny polohového vektora a zmenou dĺžky dráhy (čiže |dr|=ds). Rozdiel medzi zmenou polohového vektora a zmenou dĺžky dráhy spočíva v tom, že kým zmena polohového vektora (nazývaná aj posunutie) udáva najkratšiu vzdušnú “vzdialenosť” medzi začiatočným a koncovým bodom pohybu, zmena dĺžky dráhy udáva dĺžku celého fyzicky prejdeného úseku (často kľukatej) “cesty” medzi začiatočným a koncovým bodom pohybu.
V literatúre sa nepresne alebo zjednodušene pojem rýchlosť niekedy definuje inak (pričom potom ale spravidla neplatia vyššie uvedené synonymá “vektor rýchlosti”, “okamžitá rýchlosť” atď., ani značka v, a často ani nejde o vektorovú veličinu), a to napríklad ako synonymum priemernej dráhovej rýchlosti (t.j. zmena dĺžky dráhy za iný než veľmi krátky časový interval, čiže Δs/Δt) alebo ako synonymum okamžitej dráhovej rýchlosti (t.j. ds/dt, čo je zároveň, ako už bolo spomenuté vyššie, rovné |v|). Podrobnejšie o definícii a vzorci rýchlosti pozri nižšie.

Vzorce rýchlosti pre špecifické typy pohybov

Najznámejšie špecifické typy pohybov hmotných bodov sú pohyb v homogénnom tiažovom poli planéty Zem vo vákuu a pohyb po kružnici

Pohyb v homogénnom tiažovom poli planéty Zem vo vákuu

Pohyb v homogénnom tiažovom poli Zeme vo vákuu znamená, že kdekoľvek na Zemi či nad Zemou platí, že a = g = konšt., čiže vektor zrýchlenia sa rovná vektoru tiažového zrýchlenia Zeme (g) a je konštantný. Z rovnice pre pohyb s konštantným zrýchlením (v = v₀ + a₀.Δt) teda dostaneme v = v₀ + g.Δt. Okrem toho v tomto článku volíme súradnicovú sústavu v takej podobe, že x-ová os je na povrchu Zeme a y-ová os smeruje kolmo nahor do vesmíru, čiže g = (0,-g,0), pričom g (=|g|) je tiažové zrýchlenie. Tento druh pohybu delíme na voľný pád a vrh:

Voľný pád

Voľný pád je definovaný tak, že hmotný bod padá (v homogénnom tiažovom poli Zeme vo vákuu) zvislo nadol a nemá udelenú začiatočnú rýchlosť, teda v₀=0. Ide o príklad rovnomerne zrýchleného priamočiareho pohybu. Po dosadení do vzorcov pre rovnomerne zrýchlený priamočiary pohyb (v = v₀ + aₜ₀.t a vd = vd,0 + a₀.t) dostaneme: v =g.t a vd = -g.t (nižšie budeme pre voľný pád presnejšie používať označenia vg a vd,g). Niekedy sa voľný pád klasifikuje ako špeciálny prípad vrhu (pozri nižšie), keďže ide vlastne o vrh s v₀=0.
Rašelinná louka u Proseče-Obořiště

Ochrana

Predmetom ochrany sú slatiny, pramenisko a mokraďové a vlhké lúky s výskytom chránených živočíšnych a rastlinných druhov, napríklad: perlovec veľký (Argynnis aglaja), spriadač hluchavkový (Callimorpha dominula), vachta trojlistá (Menyanthes trifoliata), vstavačovec májový (Dactylorhiza majalis), nátržnica močiarna (Comarum palustre), ostrica Hartmannova (Carex hartmanii), popolavec kučeravý (Tephroseris crispa).
Gastown

Gastown je historická štvrť vo Vancouveri, ležiaca medzi mestskými časťami Downtown a Downtown Eastside. Je ohraničená ulicou Water Street a trasou Kanadskej pacifickej železnice a ulicami Columbia Street, Hastings Street a Cambie Street.

Dejiny

Gastown bol prvým centrom mesta – downtownom. Je pomenovaný po Johnovi Deightonovi, britskom námorníkovi, kapitánovi parníka a barmanovi, prezývanom Utáraný Jack - Gassy Jack, ktorý v tejto oblasti v roku 1867 otvoril prvý saloon. Gastown začal čoskoro prosperovať vďaka svojej píle a svojmu prístavu a rýchlo sa stal hlavným strediskom obchodu na okolí fjordu Burrard Inlet. Stal sa domovom pre lesných robotníkov a rybárov a pre posádky plachetníc, ktoré priplávali naložiť náklad dreva do Gastownu a mesta Moodyville, ležiaceho na severe fjordu Burrard Inlet.
V roku 1886 bolo založené mesto Vancouver a Gastown sa stal jeho súčasťou. V ten istý rok vypukol veľký požiar, ktorý Gastown s výnimkou dvoch budov premenil na spálenisko. Oblasť Gastownu bola kompletne prestavaná a darilo sa jej, stala sa strediskom veľkoobchodov až do vypuknutia Veľkej hospodárskej krízy v 30. rokoch 20. storočia. Až do zavedenia prohibície bol Gastown centrom nočného života – bolo v ňom 300 barov a krčiem. Po skončení hospodárskej krízy sa Gastown stal opomínanou a ošarpanou štvrťou vo veľkom a rozvíjajúcom sa meste a na tejto úrovni ostal až do 60. rokov.
V 60. rokoch sa občania mesta postavili proti plánom výstavby diaľnice, ktorej trasa mala smerovať cez historické štvrte Gastown a Chinatown a mestskú časť Strathcona. Kampaň vedená obchodníkmi a majiteľmi podnikov spolu s demonštrantmi, z ktorých niektorí boli Američania, vyhýbajúci sa povolaniu do armády (koncom 60. a začiatkom 70. rokov prebiehala vojna vo Vietname) vyvíjali nátlak na vládu provincie Britská Kolumbia, ktorá napokon v roku 1971 vyhlásila Gastown za súčasť historického dedičstva, čím sa jeho historické budovy uchovali do dnešných čias.

Súčasnosť

V Gastowne sú obchody so suvenírmi pre turistov (na ulici Water Street), nočné podniky, reštaurácie, domovy ľudí s najnižšími príjmami aj nové kvalitné domy pre obyvateľov s vyšším príjmom. Ďalej sú tu právnické kancelárie, architektonické štúdiá, počítačové obchody, internetové kaviarne, umelecké galérie, hudobné a umelecké štúdiá a herecké a filmové školy.
Najslávnejšou (no nie najstaršou) pamiatkou v Gastowne sú Steam clock, parné hodiny. Nachádzajú sa na rohu ulíc Cambie Street a Water Street. Dlho boli poháňané elektrinou, no po ich oprave s finančnou pomocou miestnych obchodov už opäť fungujú iba na paru. Sú poháňané nízkotlakovou parou, ktorá poháňa miniatúrny parný stroj v podstavci hodín. K oznamovaniu času slúži hvizd pary.
Medzi populárne kultúrne podujatia, ktoré sa v Gastowne konajú každý rok patrí Medzinárodný jazzový festival (Vancouver International Jazz Festival) a medzinárodné cyklistické preteky Tour de Gastown.
Vranovská pahorkatina

Vymedzenie

Podcelok zaberá severnú časť pahorkatiny a vytvára pás územia medzi nivami riek Topľa a Ondava. Severným smerom susedí Beskydské predhorie s podcelkom Mernícka pahorkatina, južným smerom sa rozkladá Ondavská rovina, ktorá je súčasťou Východoslovenskej roviny. Západným smerom nadväzuje Toplianska a východným Ondavská niva, obe patriace do Východoslovenskej pahorkatiny.

Osídlenie

Niva patrí medzi stredne husto osídlené územia a okrem niekoľkých obcí tu okrajom zasahuje i mesto Vranov nad Topľou.

Doprava

Na území mesta sa križujú viaceré významné cesty, z ktorých východným okrajom Vranovskej pahorkatiny vedie smerom na Stropkov cesta I/15.
Bassemberg

Poloha

Obec má rozlohu 1,78 km². Najvyšší bod je položený 616 m n. m. a najnižší bod 275 m n. m.

Obyvateľstvo

Počet obyvateľov obce je 265 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Stránske

Poloha

Obec leží v severnej časti Rajeckej kotliny, asi 1 km východne od mesta Rajecké Teplice. Preteká ňou Stránsky potok a stavebne je prepojená s Poluvsím.

Dejiny

Po prvýkrát sa spomína pri prestavbe kostola z 13. storočia v roku 1368. Ten bol 15. januára 1858 vážne poškodený pri zemetrasení. Jeho pôsobivá zrúcanina s priľahlým cintorínom tu stojí dodnes. V roku 1995 bol postavený nový kostol, ktorý je zasvätený svätej Helene.

Základné informácie o obci Stránske

Rozloha intravilánu obce: 1875 ha
Počet rodinných domov:  226 (stav k 31.12.2014)
Priemerný vek obyvateľov obce je 38,12 rokov (stav k 31.12.2014)
Narodení v období od 1.1.2014 do 31.12.2014: 12
Zosnulí v období od 1.1.2014 do 31.12.2014:  5
Prisťahovaní do obce v období od 1.1.2014 do 31.12.2014: 24
Odsťahovaní z obce v období od 1.1.2014 do 31.12.2014:  16
Počet obyvateľov  obce k 31.12.2014:  791
Salles-sous-Bois

Poloha

Obec má rozlohu 9,5 km². Najvyšší bod je položený 507 m n. m. a najnižší bod 215 m n. m.

Obyvateľstvo

Počet obyvateľov obce je 201 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Laulne

Poloha

Obec má rozlohu 9,06 km². Najvyšší bod je položený 103 m n. m. a najnižší bod 13 m n. m.

Obyvateľstvo

Počet obyvateľov obce je 157 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Honda Civic Type R

FD2 (Ázijská verzia)

Civic Type R (FD2) pre japonský trh prišla do predaja 30. marca 2007. Po prvýkrát bola vtedy predávaná s karosériou 4-dverového športového sedanu. Použitím karosérie sedan tak Civic Type R narástol do veľkosti, šírky a zvýšila sa aj hmotnosť. Najmarkantnejšou zmenou bolo predĺženie rázvoru z 2570 mm na 2700 mm, čo predstavovalo väčšiu stabilitu pri prejazde zákrut vyššími rýchlosťami. Výkon japonskej verzie bol vyšší ako európskej, a to 165 kW/225 koní pri 8400 ot/min a krútiaci moment 215 Nm pri 6100 ot/min. Samotný motor je z modelu Accord Euro R CL7 aj s jeho dlhším sacím potrubím. Zmeny boli urobené len na bloku motora (ako montážne body pre doplnkové diely). O prenos výkonu sa stará 6-rýchlostná manuálna prevodovka s úzkym odstupňovaním prevodových stupňov a ako štandard aj skrutkový samosvorný diferenciál. Priemer predných brzdových kotúčov sa zväčšil z 300 na 320 mm (so 4-piestovými brzdovými strmeňmi Brembo). Pneumartiky, ktoré sa sériovo montovali boli Bridgestone Potenza RE070 rozmerov 225/40 R18.
Honda tvrdila, že podvozok je o 50% pevnejší ako podvozok modelu Integra Type R (DC5), pričom nové modely mali nezávislé zavesenie zadnej nápravy oproti torzným nosníkom na európskom modeli Civic Type R. Na zníženie hmotnosti bol vo veľkej miere použitý hliník a namiesto zvarov boli spoje lepené. Hoci je podvozok väčší a pevnejší ako JDM Integra Type R, je tažší len o 1,8 kg.
Na pretekárskom okruhu Tsukuba Circuit bola Civic Type R FD2 o jednu sekundu rýchlejšia ako Integra Type R DC5, a o štyri sekundy rýchlejšia na dlhšom okruhu Suzuka Circuit.

FN2 (Európska verzia)

Európska verzia Civic Type R bola v ponuke len ako 3-dverový hatchback a používal iný podvozok a iné vnútorné usporiadanie (najmä umiestnenie palivovej nádrže pod sedadlom vodiča), ktoré slúžilo ako základ pre model Jazz. Pôvodné zadné zavesenie s dvoma priečnymi ramenami bolo zmenené na zadné kľukové odpruženie s vlečenými ramenami (vlečené ramená sú spojené priečnym stabilizátorom). Na pohon slúžil rovnaký motor ako v modeli FD2 s výkonom 147 kW/200 koní pri 7800 ot/min a krútiacim momentom 193 Nm pri 5600 ot/min. 90% krútiaceho momentu je k dispozícii od 2500 ot/min. Civic Type R FN2 používal pneumatiky Bridgestone Potenza RE050A s rozmerom 225/40 R18 Y88, pričom za príplatok boli voliteľné pneumatiky Yokohama Advan Sport 225/35 ZR19 88Y na 19" diskoch Rage. Pohotovstná hmostnosť bola 1340 kg.

4. generácia

Britský magazín Autocar oznámil, že ďalšia generácia Civicu Type R dostane potvrdenie na výrobu počas Parížskeho autosalónu v septembri 2012, pričom prvýkrát bola naživo verejnosti zobrazená počas Ženevského autosalónu v marci 2014. Bude tiež prvou Hondou Civic Type R, ktorej motor bude prepĺňaný turbodúchadlom a ktorej konkurenciou budú automobily ako Volkswagen Golf R a Ford Focus ST.
V marci 2015 debutovala Honda Civic Type R na Ženevskom autosalóne. Medzi jej špecifikácie patrí maximálna rýchlosť 270 km/h, motor 2.0 Earth Dreams i-VTEC Turbo, rovnako ako tlačidlo R+ zvyšujce odozvu podvozku a zlepšuje vzrušenie z jazdy. V apríli 2015, po mesiacoch špekulácií podvrdila automobilka Honda, že sa bude predávať aj v USA.
Audit (účtovná závierka)

Audit (iné názvy: audit účtovnej závierky, audit účtovných výkazov, finančný audit; ak je robený len v rozsahu požiadaviek zákona, tak aj: štatutárny audit či zákonný audit) 
je analýza vykonávaná v nejakom podniku znalcom s cieľom vyjadriť podložený názor tohto znalca na presnosť a pravdivosť účtovnej závierky tohto podniku; z tejto analýzy prirodzene vyplýva aj overenie účtovných informácií podniku. Tento znalec je spravidla externá nezávislá osoba, vtedy  hovoríme o externom audite.

Externý finančný audit podľa slovenského práva

Podľa slovenského zákona 504/2007 Z.z. o audítoroch je "audit" definovaný ako overovanie...účtovnej  závierky ... a  overovanie  súladu ... výročnej  správy  s ... účtovnou závierkou.

Audítor

Osoba vykonávajúca audit (za odplatu) sa volá audítor. Podľa zákona 540/2007 Z.z. Audítor vykonáva audit vo svojom mene a na svoj účet alebo ako spoločník, štatutárny orgán alebo ako zamestnanec audítorskej spoločnosti v jej mene a na jej účet, alebo ako zamestnanec audítora v jeho mene a na jeho účet.... Audítor je fyzická osoba, ktorá je zapísaná v zozname audítorov, ktorý vedie Úradu pre dohľad nad výkonom auditu a má oprávnenie na vykonávanie auditu (ďalej len "licencia")...Audítorská  spoločnosť  je  právnická  osoba,  ktorá  je  zapísaná  v  zozname audítorských  spoločností,  ktorý  vedie Úradu pre dohľad nad výkonom auditu a  má licenciu..., pričom nie je rozhodujúca jej právna forma. 
Ďalej platí, že Audítor a audítorská spoločnosť sú pri výkone auditu nestranní a nezávislí od účtovnej jednotky,   v ktorej vykonávajú audit....Audítor a audítorská spoločnosť nesmú vykonávať audit v účtovnej jednotke, ak sa zúčastňujú na rozhodovacích procesoch a ak nie sú od nej nezávislí. 
Nezávislá  samosprávna  stavovská  organizácia,  ktorá združuje audítorov a audítorské spoločnosti zapísané v špeciálnom zozname sa nazýva Slovenská komora audítorov. Členstvo v Slovenskej komore audítorov je povinné pre všetkých audítorov a audítorské spoločnosti.

Povinnosť auditu

To, ktoré podniky si povinne musia dať robiť audit, je uvedené v §19 a §22 zákona č. 431/2002 Z.z. o účtovníctve. Podľa §19 ZÚ sa povinnosť auditu vzťahuje len na individuálnu účtovnú závierku. Povinnosť overovať konsolidovanú účtovnú závierku rieši ZÚ v ďalších ustanoveniach, a to v § 22 ods. 13 a v § 22a ods. 5.http://www.ftmaudit.sk/Kto-ma-povinnos%C5%A5-auditu.html. Povinnosť auditu v Slovenskej legislatíve vyžaduje 47 zákonov .

Výkon auditu

Výsledkom  auditu  je  audítorom  vypracovaná  správa  audítora (starší názov: audítorská správa).

Kontrola a dohľad auditu

Dohľad nad audítormi, audítorskými spoločnosťami a komorou audítorov vykonáva Úradu pre dohľad nad výkonom auditu.

Konflikt záujmov

Konflikt záujmov nastáva, ak audítorská spoločnosť poskytuje poradenské služby inej spoločnosti a zároveň jej vykonáva aj audit. Auditovaná spoločnosť a jej akcionári tak získavajú len jediný pohľad na interpretáciu účtovníctva.
Eva Kramerová

Život

Narodila sa v Dolnom Kubíne. Stredoškolské štúdium absolvovala na EGJT. V rokoch 2009 – 2012 absolvovala bakalárske štúdium v odbore andragogika na Filozofickej fakulte Univerzity Komenského v Bratislave. Neskôr študovala mediálnu a marketingovú komunikáciu.
Vrabec poľný

Opis

Vrabec poľný má dĺžku približne 14 cm. Od ostatných vtákov čeľade vrabcovité, napr. od vrabca domového ho možno spoľahlivo rozoznať podľa temena a záhlavia orechovohnedej farby a čiernej škvrny na bielych lícach. Má malý podbradník čiernej farby, na bokoch krku biely golier. Vrchná strana tela je hnedej farby s čiernymi škvrnami, trtáč žltkastohnedý, chvost i krídla hnedé (krídla s dvomi tenkými bielymi pásikmi). Spodná strana tela je belavá, chvosta okrová. Obe pohlavia vrabca poľného sa podobajú; samica zvykne byť trochu svetlejšia. Na jeseň vytvárajú vrabce početné kŕdle, v ktorých prezimujú spolu s vrabcami domovými, pinkami, príp. inými druhmi.

Hlas

Hlas
11 s, Rusko
Vrabec poľný sa ozýva vysokým volaním „čip-čip“, za letu „tek-tek“, spieva rýchlym čvirikaním.

Rozšírenie

Vrabec poľný prirodzene obýva väčšinu Európy a Ázie, okrem ich najsevernejších častí. Človekom však bol dovezený aj do Severnej Ameriky a Austrálie.
V rámci oblasti vrabce poľné obývajú najmä mierne zalesnené a poľnohospodárske plochy – porasty medzi poľami, kroviny a lesíky alebo záhrady na okrajoch dedín. Vrabce poľné sú prevažne stále vtáky, ale niektoré severské populácie zimujú na juhu.

Výskyt a stav na Slovensku

Je to stály druh, mimo hniezdnej doby sa vo väčších kŕdľoch potuluje v širšom okolí hniezdiska. V zime sa takisto vyskytuje skoro na celom území Slovenska, len z najvyšších polôh sa stiahne dole.
Odhadovaný počet hniezdiacich párov je 300 000 – 600 000, zimujúcich jedincov 800 000 – 1 500 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 LC - menej dotknutý. Európsky ochranársky status nezaradený SPEC. Stupeň ohrozenia S – vyhovujúci ochranársky status.

Biotop

Vrabec poľný žije v kultúrnej krajine, na okrajoch lesov a parkov, pozdĺž ciest, vo vetrolamoch a sadoch, v mestách obýva cintoríny.

Hniezdenie

Vrabce poľné hniezdia jednotlivo alebo v kolóniách, pričom hniezda (voľná hŕba stebiel s bočným vchodom, vystlané perím) si stavajú hlavne v dutinách a vtáčích búdkach. Vrabce hniezdia dvakrát ročne od apríla do júla. Samica znáša zväčša 5 – 6 vajec, z ktorých sa za 12 – 14 dní vyliahnu mláďatá. Jeden samec môže hniezdiť aj s viacerými samicami naraz a teda zháňať potravu pre viacero mláďat súčasne. Pár používa zvyčajne rovnakú dutinu, pričom v hniezde prespáva aj mimo obdobia hniezdenia.

Potrava

Živí sa hmyzom, ktorým kŕmi najmä mláďatá, semenami tráv, bylín, vyhľadávajú obilniny, konope, slnečnicu, konzumujú aj ovocie a prehľadávajú odpadky.

Význam v prírode

Vrabce poľné zastupujú významné miesto v ekosystéme krajiny. Sú likvidátormi nežiaduceho hmyzu, čím pomáhajú pestovateľom v ovocných sadoch a záhradách. Navyše sa vrabce poľné neživia ovocím, takže nehrozí poškodenie úrody. Na Slovensku sú už chránené, a taktiež v niektorých krajinách pripravujú opatrenia na ich zachovanie, pretože sa stav vrabčej populácie znížil po hromadnom používaní pesticídov v poľnohospodárskej výrobe.
Veľký Inovec (geomorfologický podcelok)

Vymedzenie

Podcelok zaberá južnú polovicu Pohronského Inovca, vrátane najvyššieho vrchu, podľa ktorého je pomenovaný. Na severe nadväzuje pohorie podcelkami Vojšín a Lehotská planina, na severovýchode leží Župkovská brázda pohoria Vtáčnik a juhovýchod vymedzuje údolie Hrona, kde začína Hodrušská hornatina (podcelok Štiavnických vrchov). Južným a juhozápadným smerom krajina klesá do Podunajskej pahorkatiny s podcelkami Žitavská pahorkatina a Žitavská niva.

Chránené územia

Z maloplošných území tu leží len prírodná pamiatka Veľký Inovec.

Doprava

Južným a východným okrajom územia vedie rýchlostná cesta R1 (Nitra – Zvolen) i cesta I/65, východným okrajom v údolí Hrona prechádza i Železničná trať Nové Zámky – Zvolen.
Vincelles (Saône-et-Loire)

Poloha

Obec má rozlohu 5,61 km². Najvyšší bod je položený 204 m n. m. a najnižší bod 177 m n. m.

Obyvateľstvo

Počet obyvateľov obce je 417 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lesperon

Poloha

Obec má rozlohu 102,81 km². Najvyšší bod je položený 99 m n. m. a najnižší bod 37 m n. m.

Obyvateľstvo

Počet obyvateľov obce je 993 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
A

Rôzne významy A

A sa používa ako skratka, značka, termín či názov v mnohých konotáciách. Vymenované významy sú rozdelené a usporiadané približne podľa sústavy odborov vedy a techniky. Pri skratkách a značkách je v zátvorke za definíciou uvedený presný tvar, v akom sa príslušná skratka alebo značka používa.
Mattexey

Poloha

Obec má rozlohu 4,97 km². Najvyšší bod je položený 337 m n. m. a najnižší bod 270 m n. m.

Obyvateľstvo

Počet obyvateľov obce je 70 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aulnay-sur-Mauldre

Poloha

Obec má rozlohu 2,23 km². Najvyšší bod je položený 126 m n. m. a najnižší bod 22 m n. m.

Obyvateľstvo

Počet obyvateľov obce je 1 156 (2011).
Nasledujúci graf zobrazuje vývoj počtu obyvateľov v obci.
Zdroje: INSEE